5 нче сыйныфта татар теле дәресе
8 нче дәрес
Тема: [w] авазы әйтелгән сүзләрнең дөрес язылышы. [йә], [йү], [йу], [йы] авазлары әйтелгән сүзләрнең дөрес язылышы. (1 нче слайд)
Максат :
 1.Фонетика өлкәсендә белемнәрне ныгыту

 2.Укучыларны татар теленә хас тартык авазларның дөрес язылышы белән таныштыру;

 3. [w] авазы әйтелгән сүзләрнең һәм [йә], [йү], [йу], [йы] авазлары әйтелгән сүзләрнең дөрес язылышы.
4.Тартык авазларны дөрес әйтергә һәм тартык аваз хәрефләрен язарга өйрәтү; 

5.Укучыларның фикерләү сәләтен, тапкырлык, җитезлек сыйфатларын үстерү

6.Туган телгә мәхәббәт тәрбияләү
Дәрес планы
I. Оештыру моменты
1. Укучыларны сәламләү.

2. Уңай психологик халәт формалаштыру һәм дәресне башлау.

II. Өй  эшен тикшерү
1. Укучыларның  өй эшен тикшерү.

2. Нәтиҗә ясау.
III. Яңа белем һәм күнекмәләр формалаштыру.
1. Төп этапта булачак актив эшчәнлеккә әзерлек. Уку мәсьәләсен кую.
1.Презентациядәге кагыйдә белән таныштыру. (2 нче слайд)

2.Бирелгән  шигъри өзекне презентациядә ( 3 нче слайд) күрсәтү.  Калын хәреф белән бирелгән  сүзләргә транскрипция ясау.

“Бу җирдә күп булды сугышлар, 

Янгыннар, явымнар, давыллар, 

Киселде күп батыр тормышлар, 

Янды зур калалар, авыллар!  ( М.Җәлил “Чәчәкләр” шигыре.)
-Алга таба без үзебез укыган шигырьдә калын хәрефләр белән бирелгән сүзләргә  транскрипция ясарбыз. Дәфтәрләргә бүгенге числоны, сыйныф эше дип язып куегыз. Аннан соң сүзләрнең транскрипциясен язып куегыз. 

Презентацияне карыйбыз, дөреслекне тикшерәбез.( 4 нче слайд)

Явымнар – [йаwымнар], давыллар- [даwыллар], авыллар -[аwыллар]  

 (Транскрипциядә укучылар в хәрефенең [w] авазы белән бирелүен күрә һәм әйтә алырга тиеш.)
-Алга таба презентациядә бирем (5 нче слайд), [йә], [йү], [йу], [йы] авазлары әйтелгән сүзләрне генә аерып язарга һәм сүзләренең транскрипциясен төзергә.
Яз - [йаз], яшел – [йәшэл], юкә – [йүкә], юрган – [йургъан], елак -  [йылакъ]
-Укучылар, без бергәләп нинди зур теманы үзләштерә башладык, искә төшерик әле.

-Без татар теле грамматикасының “Орфография” бүлеген өйрәнә башладык. Орфография сүзләрнең дөрес язылышын өйрәнә торган фән.

   - Балалар, бүгенге дәресебез, [w] авазы әйтелгән сүзләрнең дөрес язылышы һәм [йә], [йү], [йу], [йы] авазлары әйтелгән сүзләрнең дөрес язылышына багышлана.

Бергәләп формалаштырган максатыбызга ирешү өчен, без төрле биремнәр башкарырбыз, чагыштырып нәтиҗәләр ясарбыз.

2. Яңа теманы аңлату.
1. Биремле сүзлек диктанты язу.

- Авыл, давыл, тау, дәүләт, яз, яшел, юл, кыңгырау, яр, тарлавык.

- Сүзләрнең транскрипциясен язу.

2. [w] авазы әйтелгән сүзләрнең һәм [йә], [йү], [йу], [йы] авазлары әйтелгән сүзләрнең дөрес әйтелеш һәм язылыш үзенчәлекләре буенча нәтиҗә ясау.

3. Кагыйдә  формалаштыру.

V. Белем һәм күнекмәләрне ныгыту.
       1. Биремле карточкалардан  эшләү.
3 нче бирем:  бирелгән сүзләрне  кагыйдәгә нигезләнеп ике баганага аерып язарга. ( 7 нче слайд)
2. Биремнәр үтәлешенең дөреслеген тикшерү.

VI. Рефлексия, бәяләү.
1. Бүген дәрестә нәрсә өйрәндек?- [ w] авазы әйтелгән сүзләрнең дөрес язылышы. [йә], [йү], [йу], [йы] авазлары әйтелгән сүзләрнең дөрес язылышы.
2. Кагыйдәне искә төшерик.- Бер укучы кагыйдәне искә төшерә.
 VII. Өй эше бирү.
1. Бүгенге темага кагылышлы сүзләр кергән шигырьләрдән өзекләр язарга.
2. Бүгенге темага кагылышлы сүзләр кергән 5 мәкаль яки табышмак табып яз.

3.   VIII. Йомгаклау.      
1. Укучыларның дәрестәге эшчәнлегенә бәя.
                             Дәрестә кулланган биремнәр:
1 нче бирем:

“Бу җирдә күп булды сугышлар, 

 Янгыннар, явымнар, давыллар, 

 Киселде күп батыр тормышлар, 

      Янды зур калалар, авыллар! 

     ( М.Җәлил “Чәчәкләр” шигыреннән өзек)

 2нче бирем:

  Биремле сүзлек диктанты язу.

- Авыл, давыл, тау, дәүләт, яз, яшел, юл, кыңгырау, яр, тарлавык.

    Бирем:

 Сүзләрнең транскрипциясен язарга.
3 нче бирем:

Бирелгән сүзләрне ике баганага аерып язарга:
	
[w]
	
[в]




Ватан, авырту, вагон, август, диван, вирус, чикләвек, вермишель, кавын, , аваз, җавап, ветеран, вак, завод, авыл, элеватор, витрина, бавырсак, вакыйга, һәрвакыт, витамин, авыз, вәгъдә, ванна, вулкан.
